Tsela ena e silafetseng ea borapeli e ne e atile haholo mehleng ea Enoke. Ho ile ha fihla nako ea hore Enoke le eena a etse khetho. Na o ne a tla khetha ho tšoana le batho bao a neng a phela har’a bona? Kapa o ne a tla batla Molimo oa ’nete Jehova, ea entseng maholimo le lefatše? Ho ka etsahala hore ebe Enoke o ile a khahloa ke mohlala o motle oa Abele, ea ileng a shoa ka lebaka la ho rapela Jehova ka tsela e amohelehang. Enoke o ile a latela mohlala ona o motle. Lengolo la Genese 5:22 le re: “Enoke a tsoela pele ho tsamaea le Molimo oa ’nete.” Mantsoe ana a bontša hore Enoke o ne a tšaba Molimo, le hoja a ne a phela har’a batho ba neng ba sa mo tšabe. E bile eena motho oa pele eo Bibele e reng o ile a tsamaea le Molimo.